ഇസ്രായേല് പ്രധാനമന്ത്രി നഫ്താലി ബെന്നറ്റിനെ യുഎഇ സന്ദര്ശിക്കാന് ക്ഷണിച്ച് ശൈഖ് മുഹമ്മദ് അബുദാബി: ഇസ്രായേല് പ്രധാനമന്ത്രി നഫ്താലി ബെന്നറ്റിനെ യുഎഇ സന്ദര്ശിക്കാന് ക്ഷണിച്ച് അബുദാബി കിരീടാവകാശിയും യുഎഇ സായുധ സേനയുടെ ഡെപ്യൂട്ടി സുപ്രീം കമാന്ഡറുമായ ഷെയ്ഖ് മുഹമ്മദ് ബിന് സായിദ് അല് നഹ്യാന്. യു.എ.ഇ.യിലെ അംബാസഡര് മുഹമ്മദ് അല് ഖാജ ശൈഖ് മുഹമ്മദിന് വേണ്ടി നഫ്താലി ബെന്നറ്റിന് ക്ഷണക്കത്ത് കൈമാറി. ജനങ്ങളും ഭാവിതലമുറയ്ക്കും വേണ്ടി ഇരു രാജ്യങ്ങളും തമ്മിലുള്ള ബന്ധം കൂടുതല് ശക്തമാക്കുകയാണെന്ന് കൂടിക്കാഴ്ച്ചയ്ക്ക് ശേഷം അല്ഖാജ വ്യക്തമാക്കി. സമാധാനം നിലനിര്ത്താനുള്ള ശ്രമങ്ങളും ഉഭയകക്ഷി ബന്ധം വര്ധിപ്പിക്കാനുള്ള ശ്രമങ്ങളും നടക്കുകയാണെന്നും അദ്ദേഹം പറഞ്ഞു. നഫ്താലി ബെന്നറ്റുമായുള്ള കൂടിക്കാഴ്ച്ചയ്ക്ക് ശേഷം ട്വിറ്ററിലൂടെയാണ് അദ്ദേഹം ഇക്കാര്യം അറിയിച്ചത്. അബ്രഹാം ഉടമ്ബടിയില് ഒപ്പുവച്ചത് യുഎഇയും ഇസ്രായേലും തമ്മിലുള്ള ബന്ധം ശക്തിപ്പെടുത്തിയിട്ടുണ്ട്. ഈ വര്ഷം ജൂണില് ഇസ്രായേലിന്റെ പുതിയ പ്രധാനമന്ത്രിയായി ബെന്നറ്റ് സത്യപ്രതിജ്ഞ ചെയ്തത്. Tags latest news UAE GULF international news Sheikh Mohammed bin Zayed Al Nahyan Israeli PM Naftali Bennett shortlink